تورک اؤلکه‌لری امکداش‌لیق شوراسینین (تورک کنه‌شی-تورک شوراسی) ماجاریستانین باشکندی بوداپست‌ده آچیلان آوروپا اوفیسی، تورک شوراسینین آوروپا بیرلیگی و آوروپا قوروملاری ایله امکداش‌لیغینی گوجلندیرمه‌یه یاردیمچی اولاجاق.
خاریجی ایشلر باخانی مؤولود چاووش‌اوغلونون قاتیلدیغی آوروپا اوفیسینین آچیلیش مراسیمی وسیله‌سی ایله بوداپست‌ده ائدیله‌ن تورک کنه‌شی خاریجی ایشلر باخانلاری شوراسینین ۱۰.جو اولاغان اوستو توپلانتیسینا دایر اورتاق بیلدیری یاییملاندی.
اوفیسین آچیلماسینین ضرورتینه ایشاره ائدیله‌ن بیلدیریده،
"آوروپا اوفیسی، تورک شوراسینین ماجاریستان ایله ایلیشکیلرینی گوجلندیرمکله قالمایاجاق، عینی زامان‌دا تورک شوراسینین آوروپابیرلیگی و آوروپا قوروملاری ایله ایش بیرلیگینی آرتیرماسینا یاردیمچی اولاجاق. اوفیس، تورکسوی، تورک اؤلکه‌لری پارلامنترلر آسامبلی (تورکپا)، تورک آکاد‌میسی ایله تورک مدنیتی و میراثی فوندو کیمی ایلگیلی قورولوشلارلا ماجاریستانین داها چوخ امکداش‌لیق ائتمه‌سی اوچون یئنی یوللار آچاجاق"ایفاده‌سی یئر آلدی.
بیلدیریده، باخانلارین، ۱۵ اکتبردا آذربایجان جمهوریتینین باشکندی باکی‌دا گئچیریله‌جک تورک کنه‌شی باشقانلیق ذیروه‌سینین داوام ائد‌ن حاضرلیقلارینی اله آلدیغی بیلدیریله‌رک،
"باخانلار، اؤزبکیستانین تورک کنه‌شینه سون قاتیلیمینی سئوینجله قارشیلادی. تورک کنه‌شینین ۲۰۲۵ گؤروشلری قونولارینین یانی سیرا، تورک مدنیت و میرارث فوندون‌دا گؤزلمچی ایستاتوسو آلماق اوچون ماجاریستانین مراجعتینی ده دگرلندیردیلر" بیلگیسی پایلاشیلدی.
